section_heading: Studijski programi
paragraph_text: Uz opća znanja i vještine iz područja turizma, ekonomije, prava, informacijske tehnologije, komunikacijskih znanosti, kulture i stranih jezika, prijediplomski studij studentima pruža temeljna znanja i vještine potrebne za upravljanje turističkim destinacijama (primorskim, kontinentalnim, urbanim, nacionalnim parkovima i zaštićenim područjima, lukama i marinama). Studij turizma direktno je vezan uz koncept „novih ekonomija“ koji uključuje specifična znanja ekonomije doživljaja, iskustva, animacije i zabave. Poseban naglasak je upravo na holističkom pristupu turizmu, kreativnosti, komunikaciji, brendiranju, važnosti turističkog doživljaja i iskustva te kvalitetnom praćenju promjena i usvajanju trendova u turističkom sektoru.